بیرلشمیش میللت‌لر تشکیلاتی‌نین (بمت) دونیا ارزاق پروقرامی (WFP) یاردیم کاروانینا ائدیلن هوجوما گؤره گونئی سودان-دا اینسانی یاردیم عملیات‌لارینی دایاندیریب.
بمت-نین سؤزچوسو استفان دوجاریک گونده‌لیک مطبوعات کنفرانسیندا می‌ین 23-ده دونیا ارزاق پروقرامی-نین یاردیم کاروانینا هوجوم ائدیلدیگینی بیلدیریب.
هوجومون موتوسیکلت قروپو طرفیندن حیاتا کئچیریلدیگی باره‌ده معلوماتی پای‌لاشان استفان دوجاریک هوجوم نتیجه‌سینده 100 نؤع ارزاق نؤعو داشییان یاردیم کاروانی‌نین گونئی سودان‌داکی بمت شهرجیگی‌نین تالان ائدیلدیگینی بیلدیریب.
هوجوم نتیجه‌سینده 7 تون یئمیین تالان ائدیلدیگینی قئید ائدن استفان دوجاریک دونیا ارزاق پروقرامی-نین بو ایل اوچونجو دفعه هوجوما معروض قالدیغینی بیلدیریب.
دونیا ارزاق پروقرامی-نین بو بؤلگه‌ده‌کی عملیات‌لاری دایان‌دیرماق‌دان باشقا چاره‌سی یوخ‌دور" دئیه استفان دوجاریک قئید ائدیب.
سؤزوگئدن وضعیتین 1 میلیون‌دان چوخ اینسانا تأثیر ائدجگینی وورغولایان استفان دوجاریک جاری ایل گونئی سودان اها‌لی‌سی‌نین 76 فایزی‌نین اینسانی یاردیما احتیاج دویاجاغی‌نین تخمین ائدیلدیگینی بیلدیریب.
